Կրեզոլներ

Կրեզոլներ, մեթիլօքսիբենզոլներ, մեթիլֆենոլներ, CH3C6H4OH, օրգանական միացություններ։ Բնորոշ անդուր հոտով հեղուկներ են։ Հայտնի է կրեզոլների երեք (մետա-, օրթո-, պարտ-) իզոմեր։ Սահմանափակ են լուծվում ջրում, լավ՝ օրգանական լուծիչներում։ Թույլ թթուներ են, ալկալիների հետ առաջացնում են կրեզոլատներ։ Արդյունաբերության մեջ անջատում են քարածխի, գորշ ածխի և բնափայտի խեժերից, ինչպես նաև սինթեզում տոլուոլից։ Օրթոկրեզոլներ անջատում են իզոմերների խառնուրդից բազմաթորմամբ, իսկ մետակրեզոլներ և պարտկրեզոլներ՝ քիմիական եղանակներով։ Կիրառում են ներկանյութերի, բժշկական պատրաստուկների, պայթուցիկ և հոտավետ նյութերի արտադրության մեջ և այլուր։ 

Ֆենոլներ